CELEX: 32021D1200
Language: ro
Date: 2021-07-19 00:00:00
Title: Decizia (PESC) 2021/1200 a Consiliului din 19 iulie 2021 de prelungire a mandatului președintelui Comitetului militar al Uniunii Europene și de numire a următorului președinte al Comitetului militar al Uniunii Europene

21.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 259/6
               
            
         DECIZIA (PESC) 2021/1200 A CONSILIULUI
         din 19 iulie 2021
         de prelungire a mandatului președintelui Comitetului militar al Uniunii Europene și de numire a următorului președinte al Comitetului militar al Uniunii Europene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 240,
         având în vedere Decizia 2001/79/PESC a Consiliului din 22 ianuarie 2001 privind înființarea Comitetului militar al Uniunii Europene (1), în special articolul 3,
         întrucât:
         
                     (1)
                  
                  
                     În temeiul Deciziei 2001/79/PESC, președintele Comitetului militar al Uniunii Europene (denumit în continuare „Comitetul militar”) este numit de Consiliu la recomandarea Comitetului militar întrunit la nivel de șefi de stat major. În conformitate cu decizia menționată, mandatul președintelui Comitetului militar este de trei ani, cu excepția cazului în care Consiliul decide altfel.
                  
               
                     (2)
                  
                  
                     La 20 februarie 2018, prin Decizia (PESC) 2018/297 (2), Consiliul l-a numit pe generalul Claudio GRAZIANO în calitatea de președinte al Comitetului militar, cu titlu excepțional, pentru o perioadă de trei ani și jumătate, începând de la 6 noiembrie 2018.
                  
               
                     (3)
                  
                  
                     În cadrul reuniunii sale din 19 mai 2021, Comitetul militar întrunit la nivel de șefi de stat major a recomandat numirea generalului Robert BRIEGER în calitatea de președinte al Comitetului militar pentru o perioadă de trei ani, începând de la 1 iunie 2022.
                  
               
                     (4)
                  
                  
                     Prin urmare, mandatul generalului Claudio GRAZIANO în calitatea de președinte al Comitetului militar ar trebui prelungit până la începerea mandatului generalului Robert BRIEGER.
                  
               
                     (5)
                  
                  
                     Generalul Robert BRIEGER ar trebui numit în calitatea de președinte al Comitetului militar pentru perioada cuprinsă între 1 iunie 2022 și 31 mai 2025,
                  
               ADOPTĂ PREZENTA DECIZIE:
         
            Articolul 1
            Mandatul generalului Claudio GRAZIANO în calitatea de președinte al Comitetului militar al Uniunii Europene se prelungește până la 31 mai 2022.
         
         
            Articolul 2
            Generalul Robert BRIEGER este numit președinte al Comitetului militar al Uniunii Europene pentru perioada cuprinsă între 1 iunie 2022 și 31 mai 2025.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 19 iulie 2021.
            
               
                  Pentru Consiliu
               
               
                  Președintele
               
               J. PODGORŠEK
            
         
         
            (1)  JO L 27, 30.1.2001, p. 4.
         
            (2)  Decizia (PESC) 2018/297 a Consiliului din 20 februarie 2018 de numire a președintelui Comitetului militar al Uniunii Europene (JO L 56, 28.2.2018, p. 33).